Document ID: 32008D0732

NEUVOSTON PÄÄTÖS 2008/732/YUTP,
tehty 15 päivänä syyskuuta 2008,
entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevien toimenpiteiden uusimisesta hyväksytyn yhteisen kannan 2004/293/YUTP täytäntöönpanosta
EUROOPAN UNIONIN NEUVOSTO, joka
ottaa huomioon yhteisen kannan 2004/293/YUTP (1) ja erityisesti sen 2 artiklan yhdessä Euroopan unionista tehdyn sopimuksen 23 artiklan 2 kohdan kanssa,
sekä katsoo seuraavaa:
(1)
Neuvosto hyväksyi yhteisellä kannalla 2004/293/YUTP toimenpiteitä, joiden tarkoituksena on estää niiden henkilöiden pääsy jäsenvaltioiden alueelle ja kauttakulku jäsenvaltioiden alueiden kautta, jotka ovat osallisina toiminnassa, joka auttaa vapaina olevia henkilöitä jatkamaan oikeuden pakoilua, tai jotka toimivat muuten tavalla, joka voi estää entisen Jugoslavian alueen kansainvälistä rikostuomioistuinta panemasta toimeksiantoaan tehokkaasti täytäntöön.
(2)
Koska Radovan KARADZIC on 30 päivänä heinäkuuta 2008 siirretty Jugoslavian alueen kansainvälisen rikostuomioistuimen huostaan, eräät yhteisen kannan 2004/293/YUTP liitteessä mainitut henkilöt, joilla on yhteys Radovan Karadziciin, olisi poistettava luettelosta.
(3)
Yhteisen kannan 2004/293/YUTP liitteessä oleva luettelo olisi sen vuoksi muutettava,
ON PÄÄTTÄNYT SEURAAVAA:
1 artikla
Korvataan yhteisen kannan 2004/293/YUTP liitteessä oleva henkilöiden luettelo tämän päätöksen liitteessä olevalla luettelolla.
2 artikla
Tämä päätös tulee voimaan päivänä, jona se tehdään.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 15 päivänä syyskuuta 2008.

Labels: 11
5
0
13
18